Rikollisuus Helsingissä

**[[Rikollisuus]] [[Helsinki|Helsingissä]]** oli vuonna 2024 28,5% Suomen valtakunnallista keskiarvoa suurempaa.

2024 Helsingissä tehtiin tuhatta asukasta kohden 123 rikosta, mikä on yli koko Suomen keskiarvon 95. Helsingissä kirjattiin 84 185 rikosta, joista noin puolet omaisuusrikoksia (43,130) ja 8 519 seksuaali- ja väkivaltarikosta.

Helsingin poliisilaitoksessa työskentelee noin 1&nbsp;700 henkilöä, joista 1 400 on poliiseja. Helsingin poliisilaitoksen hälytystehtävien toimintavalmiusaika kiireellisimmissä eli A-tehtävissä oli 4,9 minuuttia vuonna 2024 ja 4,8 minuuttia vuonna 2025. 

## Kaupunginosittain
Henkirikosten määrällä mitattuna Helsingin kolme väkivaltaisinta kaupunginosaa vuosina 2000–2020 olivat Kallio, Kluuvi ja Kontula. Kyseiset kolme kaupunginosaa sijoittuvat myös Suomen kaupunginosien henkirikostilastojen kymmenen kärjessä sijoille 2, 7 ja 10. Turvattomuuden tunnetta kokivat eniten Kallion, Mellunkylän ja Pukinmäen asukkaat, joista 25–30% sanoi kokevansa turvattomuutta asuinalueellaan vuonna 2009. Tuomarinkylän, Lauttasaaren ja Östersundomin asukkaista alle viisi prosenttia tunsi kokevansa samaa.

## Rikostrendit Helsingissä
Vuonna 2024 poliisin hälytystehtävien määrät kasvoivat. Kasvu johtuu pääasiassa petos-, varkaus- ja näpistysrikosten lisääntymisestä, mutta vakava väkivaltarikollisuus väheni Helsingissä 2024. Seksuaalirikosten määrä kasvoi huomattavasti, mihin vaikutti seksuaalirikoksia koskevan lainsäädännön uudistuminen.

Vuonna 2025 alfa-PVP:n käytön lisääntyminen lisäsi rikollisuutta ja poliisin työmäärää Helsingissä. 

Tammi-kesäkuun 2025 aikana 12 prosenttia hälytystehtävien määrä kasvoi kaikkien kiireellisyysluokkien osalta 12%. Samana aikana ilmoitettujen rikosten määrä kasvoi 9 prosenttia, josta eniten näpistysrikokset, joita oli ilmoitettu 54% enemmän kuin 2024. Poliisin mukaan huumeiden käytön kasvu lisää aineiden maahantuontia ja kauppaa sekä siihen liittyvää oheisrikollisuutta. alfa-PVP:n takavarikkokerrat nousuvat 763% vuoden 2024 41:stä 354:een vuonna 2025 tammi-elokuun tarkastelujaksolla.

Poliisin mukaan ulkomaalaisten osuus huumeiden katukaupasta on kasvanut. Huumausaineongelman vuoksi Helsingin poliisi tehosti maastapoistoa ja poisti 2025 elokuuhun mennessä 523 henkilöä, joka oli 197 enemmän kuin vuoden 2024 vastaavalla jaksolla. Syyskuuhun 2025 mennessä poliisi tutki 15% enemmän huumausainerikollisuutta kuin 2024, eli 3469 tapausta.

Vuonna 2025 Helsingissä havaittiin myös ulkomaisia ammattitaskuvarkaita.

## Suhteessa muihin Suomen kuntiin
Vuosina 2000–2020 Helsingissä murhattiin, tapettiin tai yritettiin henkirikosta 785 kertaa, mikä on Suomen kunnista selvästi eniten, ja yli kaksi kertaa enemmän kuin toisella sijalla olevalla Vantaalla.

Vuosina 2009–2014 Helsingissä ilmoitettiin huumausainerikoksia vuosittain 5,6 tuhatta asukasta kohden, mikä oli Suomen kunnista toiseksi eniten Turun jälkeen, koko maan keskiarvon ollessa 4,4.

Vuonna 2017 Helsingissä kirjattiin lukumäärällisesti Suomen kunnista eniten raiskauksia, 197 tapausta, joka on lähes kolme kertaa enemmän kuin toiseksi sijoittuneella Tampereella (71). Vuosien 2012–2017 indeksillä asukaslukuun suhteutettuna raiskauksissa Helsinki oli kuitenkin vasta sijalla 27.

## Suhteessa muihin Euroopan kaupunkeihin
Vuonna 2018 tehdyssä 109 eurooppalaisen kaupungin vertailussa Helsingin rikosindeksi oli vasta 95. korkein. Helsingin turvallisuusindeksi oli samassa vertailussa kaupungeista 15. paras.

Poliisit Helsingissä nauttivat kaikista Euroopan pääkaupungeista suurinta luottamusta kaupunkilaisilta; 89% helsinkiläisistä sanoi vuonna 2005 olevansa tyytyväisiä poliisin työhön. Samassa kyselyssä 57% sanoi, etteivät he ole joutuneet rikoksen uhriksi viimeisen viiden vuoden aikana, Euroopan pääkaupungeista korkein lukema Lissabonin ohella.
## Helsingin hyvinvointialueen rikostilastot 2024
Tilastokeskuksen vuoden 2024 tilastojen mukaan rikosepäillyistä 73,7 % oli Suomen kansalaisia ja 26,3 % ulkomaalaisia. Rikosepäilyaste väestöön suhteutettuna oli ulkomaalaisilla keskimäärin 2,1-kertainen suomalaisiin verrattuna (1 269 vs. 619 epäiltyä per 10 000 asukasta).

Suurimmat ulkomaalaisryhmät epäiltyjen määrällä mitattuna olivat virolaiset (5,1 % kaikista epäillyistä), irakilaiset (3,1 %), venäläiset (2,7 %) ja somalialaiset (2,2 %). Väestöön suhteutettuna korkeimmat rikosepäilyasteet olivat Kongon demokraattisen tasavallan (8,1-kertainen suomalaisiin verrattuna), Eritrean (7,6x), Irakin (6,0x) ja Somalian (5,2x) kansalaisilla. Ukrainalaisten rikosepäilyaste oli lähes samalla tasolla suomalaisten kanssa.

Rikostyypeittäin tarkasteltuna omaisuusrikokset olivat yleisin rikostyyppi kaikissa kansalaisuusryhmissä. Väkivaltarikosepäilyissä irakilaisten ja somalialaisten osuus oli suhteellisesti korkeampi kuin kokonaisepäilymäärissä.

### Rikoskehitys Helsingin hyvinvointialueella 2020–2024

### Rikoksista epäiltyjen kansallisuudet

### Top 15 rikoksista päillyt lukumäärän mukaan kansalaisuuksittain

### Rikosepäilyaste väestöön suhteutettuna (per 10 000 asukasta)

Tilastoissa vähintään 50 epäiltyä ja vain Suomessa vakituisesti asuvat.

### Epäillyt rikostyypeittäin

## Helsingissä tapahtuneet merkittävät rikokset
Helsingissä on vuosien varrella tapahtunut lukuisia yhteiskunnallisesti merkittäviä rikoksia.

* Albertinkadun kolmoissurma, jossa Sanna Sillanpää surmasi ampumalla kolme miestä ja haavoitti yhtä pysyvästi helsinkiläisellä ampumaradalla helmikuussa 1999
* Aino Nykopp-Koski, suomalainen sarjamurhaaja joka työskennellessään perushoitajana murhasi viisi potilastaan Helsingissä ja yritti murhata useita muita potilaitaan vuosina 2004–2009
* Kampin autopommi  oli Kampissa heinäkuussa 2002 aamulla räjäytetty autopommi. Kyseessä oli Suomen oloissa varsin harvinainen palkkamurha. 
* Vilja Eerikan murha, jossa 8-vuotias lapsi kuoli tukehtumalla Helsingissä Puotilassa pitkäaikaisen kaltoinkohtelun seurauksena toukokuussa 2012
* Autobahn-huumekauppatapaus vuonna 2020, jossa yksi Suomen suurimmista huumekauppiaista myi isoja määriä huumeita ja piilotti niitä maastokätköihin mm. Keskuspuistoon ja Viikkiin
* Katiska-juttu vuonna 2021 oli Suomen kaikkien aikojen laajimpia huumerikosjuttuja, jossa oli osallisena julkisuuden henkilöitä ja jopa 53 syytettyä
* Pitäjänmäen McDonald’sin murha tapahtui Helsingissä huhtikuussa 2024, kun romanimies surmasi entisen naisystävänsä pikaruokaravintolassa tavoitteenaan tehdä lapsesta orvon

## Katso myös
* Rikollisuus Suomessa

## Lähteet